Acatistul Sfintei Xenia de Sankt-Petersburg, nebună întru Hristos 
(24 ianuarie şi 11 septembrie) 

Materiale despre Sfânta Xenia din Sankt Petersburg, Rusia: 


https://archive.org/details/Qsteaemy?query=Xenia+Sankt+Petersburg+ 


2 5 e 


Cei care îşi îndreaptă rugăciunile către Sfânta Xenia, primesc vindecare din bolile 
lor şi eliberare de probleme. Este de asemenea cunoscută pentru ajutorarea celor 
care îşi caută de lucru, ajutătoare la nevoinţe bănești. 


&&& 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Și întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin! 


Condacul 1 
Ție celei alese, bine plăcutei lui Dumnezeu şi nebunei pentru Hristos, sfântă şi feri- 
cită maică Xenia, care ai ales nevoinţa răbdării şi relei pătimiri, cântare de laudă îţi 

aducem toţi cei ce cinstim sfântă pomenirea ta. lar tu ne apără de vrăjmaşii cei vă- 
zuţi şi nevăzuţi, ca să strigăm ție: Bucură-te, Sfântă Xenia, rugătoare pururea 
bine primită pentru sufletele noastre! 


Icosul 1 

Vieţii îngereşti ai râvnit maică fericită, căci după moartea soţului tău ai lepădat fru- 
museţea lumii acesteia şi toate cele din ea: pofta ochilor, pofta trupului şi trufia 
vieţii, dobândind nebunia cea pentru Hristos. Pentru aceasta auzi acum de la noi 
smerite laude: 

Bucură-te, că te-ai asemănat prin viaţa ta Sfântului Andrei celui nebun pentru Hris- 
tos; 

Bucură-te, că lepădându-te de numele tău, cu numele celui adormit te-ai numit; 
Bucură-te, că nebunia cea pentru Hristos ai început-o luând numele soţului tău An- 
drei; 

Bucură-te, căci numindu-te cu nume bărbătesc neputinţa femeiască ai lepădat; 
Bucură-te, că toată avuţia ta ai împărțit-o oamenilor buni şi săracilor; 

Bucură-te, că pentru Hristos ai primit sărăcia cea de bunăvoie; 

Bucură-te, că prin nebunia ta ne-ai învăţat să lepădăm cugetarea cea deşartă a ace- 
stui veac; 

Bucură-te, bună mângâietoare a tuturor celor ce aleargă la tine cu credinţă; 
Bucură-te, Sfântă Xenia, rugătoare pururea bine primită pentru sufletele noa- 
stre! 


Condacul al 2-lea 

Văzând străină petrecerea ta, că ai defăimat toată odihna şi bogăția lumească, ru- 
deniile tale cele după trup te-au crezut ieşită din minţi; dar locuitorii cetăţii lui Pe- 
tru văzând neagonisirea şi sărăcia ta cea de bună voie au cântat lui Dumnezeu: A/i- 
luia! 


Icosul al 2-lea 

Înţelepciunea cea dată ţie de Dumnezeu ai cunoscut-o, Sfântă Xenia sub nebunia 
cea părută, în deşertăciunea marelui oraş vieţuind ca o locuitoare a pustiei şi înăl- 
ţând neîncetate rugăciuni lui Dumnezeu. lar noi, minunându-ne de această petre- 
cere a ta îți aducem unele ca acestea: 

Bucură-te, ceea ce ai primit pe umerii tăi greaua cruce a nebuniei pentru Hristos, 
dată ție de Dumnezeu; 

Bucură-te, ceea ce ai ascuns strălucirea aurului prin nebunia cea părută; 

Bucură-te, că ai dobândit darul înainte-vederii prin înalta ta smerenie şi prin ne- 
voinţa rugăciunii; 

Bucură-te, că ai folosit darul tău spre binele şi mântuirea celor în suferințe; 

Bucură-te, ceea ce ca o mai înainte-văzătoare ai zărit suferinţele omeneşti în necu- 
prinse depărtări; 

Bucură-te, ceea ce ai proorocit femeii celei bune despre naşterea fiului ei; 
Bucură-te, că pentru acea femeie ai cerut prunc de la Dumnezeu; 

Bucură-te, ceea ce ai învăţat pe toți să alerge la Dumnezeu prin rugăciune; 
Bucură-te, Sfântă Xenia, rugătoare pururea bine primită pentru sufletele noa- 
stre! 


Condacul al 3-lea 

Cu puterea cea dăruită de sus ţie de la Dumnezeu, bărbăteşte ai răbdat arşiţa şi ge- 
rul cumplit, răstignindu-ţi trupul cu patimile şi poftele lui. Pentru aceasta, luminată 
fiind de Duhul Sfânt, neîncetat ai strigat lui Dumnezeu: Aliluia! 


Icosul al 3-lea 

Având o, fericito, cerul ca acoperământ şi pământul aşternut trupului, ai lepădat 
plăcerile trupeşti de dragul împărăției lui Dumnezeu; iar noi văzând o asemenea 
minunată vieţuire, cu străpungere de inimă strigăm ţie: 

Bucură-te, că ţi-ai dăruit oamenilor locuinţa ta pământească; 

Bucură-te, ceea ce ai căutat şi ai primit acoperământ ceresc; 

Bucură-te, ceea ce neavând nimic pe pământ, pe toţi îi îmbogăţeşti duhovniceşte; 
Bucură-te, ceea ce ne înveţi răbdarea prin vieţuirea ta; 

Bucură-te, ceea ce ai arătat oamenilor dragostea lui Dumnezeu; 

Bucură-te, cea împodobită cu roadele evlaviei; 

Bucură-te, ceea ce ai arătat lumii răbdarea şi nerăutatea; 

Bucură-te, calda nostră mijlocitoare înaintea scaunului Celui Prea Înalt; 

Bucură-te, Sfântă Xenia, rugătoare pururea bine primită pentru sufletele noa- 
stre! 


Condacul al 4-lea 

Prin blândeţe şi nerăutate biruit-ai, fericită maică, viforul vieţii lumeşti ce tulbura 
cetatea lui Petru şi ai dobândit despătimirea de cele stricăcioase. Pentru aceea şi 
cânţi acum lui Dumnezeu: Aliluia! 


Icosul al 4-lea 

Auzind despre tine că - pătimind pentru Hristos - dai mângâiere celor necăjiţi, întă- 
reşti pe cei neputincioşi, şi îndrumi pe calea cea dreaptă pe cei rătăciți, oamenii 
aflaţi în suferinţă alergau la tine strigând: 

Bucură-te, ceea ce ai iubit cu toată inima calea lui Hristos; 

Bucură-te, ceea ce ai purtat cu bucurie crucea lui Hristos; 

Bucură-te, ceea ce ai răbdat toate ispitele din partea lumii, trupului şi diavolului; 
Bucură-te, ceea ce ai cu îmbelşugare darurile lui Dumnezeu; 

Bucură-te, ceea ce ai arătat dragoste pentru aproapele; 

Bucură-te, ceea ce ai mângâiat pe oamenii aflaţi în suferinţă, 

Bucură-te, ceea ce ai şters lacrimile celor ce plângeau; 

Bucură-te, cea încălzită în chip minunat de harul Sfântului Duh; 

Bucură-te, Sfântă Xenia, rugătoare pururea bine primită pentru sufletele noa- 
stre! 


Condacul al 5-lea 

Stea purcezătoare de la Dumnezeu s-a arătat sfinţenia ta, fericită Xenia, luminând 
zarea cetăţii lui Petru; că oamenilor ce piereau în nebunia păcatului le-ai arătat ca- 
lea mântuirii, chemând pe toți la pocăință, ca să aducă lui Dumnezeu cântarea: 
Aliluia! 


Icosul al 5-lea 

Văzând cum te nevoiai în rugăciune, răbdând gerul şi arşiţa, oamenii bine cinstitori 
se străduiau să micşoreze patimile tale, aducându-ţi îmbrăcăminte şi hrană. Dar tu 
pe toate le împărţeai săracilor, voind a-ţi păstra nevoinţa. lar noi, minunându-ne de 
sărăcia ta cea de bună voie, îți spunem unele ca acestea: 

Bucură-te, ceea ce ai suferit de bună voie arşiţa şi gerul pentru Hristos; 

Bucură-te, ceea ce în rugăciune ai petrecut necontenit; 

Bucură-te, că ai izbăvit din multe nevoi cetatea lui Petru prin privegherile de toată 
noaptea; 

Bucură-te, ceea ce de multe ori ai întors de la ea mânia lui Dumnezeu; 

Bucură-te, ceea ce nopţile le petreceai pe câmp în rugăciune; 

Bucură-te, ceea ce ai gustat dulceaţa Raiului prin sărăcia duhovnicească; 

Bucură-te, că prin această dulceaţă, toate cele lumeşti le-ai lepădat; 

Bucură-te, ceea ce petreceai cu totul în Dumnezeu; 

Bucură-te, Sfântă Xenia, rugătoare pururea bine primită pentru sufletele noa- 
stre! 


Condacul al 6-lea 

Sfinţenia vieţii tale, de Dumnezeu fericito, o propovăduiesc bogaţi şi săracii, 
bătrânii şi tinerii, toţi cei izbăviţi prin tine din felurite boli, nevoi şi necazuri. Pen- 
tru aceasta şi noi, prea mărindu-te, strigăm lui Dumnezeu: Aliluia! 


Icosul al 6-lea 

Strălucită slava nevoinţelor tale, fericită maică, atunci când aduceai pietre noaptea, 
în taină, pentru cei ce clădeau biserica cimitirului, uşurând astfel truda celor ce lu- 
crau la ridicarea zidurilor. Cunoscând acestea, şi noi păcătoşii, îţi grăim: 

Bucură-te, ceea ce ne înveţi să săvârşim în taină fapte bune; 

Bucură-te, ceea ce îi chemi pe toţi să se nevoiască pentru dreapta credinţă; 
Bucură-te, ceea ce ajuţi celor ce zidesc bisericile lui Dumnezeu; 

Bucură-te, ceea ce ai iubit sfinţenia bisericilor; 

Bucură-te, ceea ce uşurezi strădaniile noastre pe calea mântuirii; 

Bucură-te, grabnică ajutătoare a celor ce aleargă la tine; 

Bucură-te, bună mângâietoare a celor scârbiți; 

Bucură-te, cerească ocrotire a cetăţii lui Petru; 

Bucură-te, Sfântă Xenia, rugătoare pururea bine primită pentru sufletele noa- 
stre! 


Condacul al 7-lea 

Voind a izbăvi de suferinţă pe doctorul care îşi plângea soţia răposată, ai poruncit 
unei oarecare fecioare să alerge la Ohta şi aflându-şi acolo soţul, să-l mângâie. Şi 
făcându-se precum ai zis, mai apoi şi ei bucurându-se au cântat lui Dumnezeu: Ali- 
luia! 


Icosul al 7-lea 

Minune nouă ai arătat prin rugăciune ta, fericită maică, atunci când ai zis femeii ce- 
lei bine cinstitoare: "la bănuţul, are să se stingă", proorocind prin aceasta despre fo- 
cul care cuprindea casa ei: iar prin rugăciunea ta stingându-se văpaia şi noi cuno- 
scând aceasta, te lăudăm aşa: 

Bucură-te, ceea ce stingi durerile oamenilor; 

Bucură-te, ceea ce ai îndrăznire către Dumnezeu pentru cei aflați în suferință; 
Bucură-te, făclie nestinsă, care arzi ca lumină puternică în rugăciune către Dumne- 
zeu; 

Bucură-te, mijlocitoarea noastră în nevoi şi în necazuri; 

Bucură-te, ceea ce scoţi din groapa pierzării pe cei stăpâniţi de patimi, 

Bucură-te, ceea ce fereşti pe fecioarele cele bine cinstitoare de căsătorii cu nele- 
gluiţii; 

Bucură-te, ceea ce izbăveşti din deznădejde pe cei răniţi de defăimări; 

Bucură-te, grabnică ajutătoare celor târâți, prin judecăţi nedrepte; 

Bucură-te, Sfântă Xenia, rugătoare pururea bine primită pentru sufletele noa- 
stre! 


Condacul al 8-lea 

Ca o străină fără adăpost ai străbătut calea vieţii în cetatea de scaun a patriei tale 
pământeşti suferind cu mare răbdare necazurile şi defăimările; iar acum, petrecând 
în Ierusalimul de sus, cu bucurie cânţi lui Dumnezeu: Aliluia! 


Icosul al 8-lea 

Fost-ai tuturor toate, fericită maică Xenia: celor scârbiţi mângâiere, celor neputin- 
cioşi acoperământ şi ocrotire, celor întristați bucurie, celor săraci scăpare, celor 
bolnavi tămăduire, pentru aceasta noi toţi grăim către tine: 

Bucură-te, că locuieşti în sălaşurile cele de sus; 

Bucură-te, că te rogi pentru noi păcătoşii; 

Bucură-te, că ai arătat chipul cel bun al slujirii lui Dumnezeu; 

Bucură-te, acoperitoarea celor înjosiţi şi prigoniți; 

Bucură-te, ceea ce ajuţi cu rugăciunile tale poporul drept măritor; 

Bucură-te, că acoperi pe cei asupriţi care se roagă ţie; 

Bucură-te, ceea ce înţelepţeşti pe asupritori; 

Bucură-te, ceea ce ruşinezi pe cei necredincioşi şi batjocoritori; 

Bucură-te, Sfântă Xenia, rugătoare pururea bine primită pentru sufletele noa- 
stre! 


Condacul al 9-lea 

Toate chinurile le-ai suferit, fericită maică: sărăcia trupească, foamea şi setea, încă 
şi defăimarea de la oamenii cei nelegiuiţi, care te socoteau ieşită din minţi. Ci tu 
rugându-te lui Dumnezeu, totdeauna Îi strigai: Aliluia! 


Icosul al 9-lea 

Ritorii cei mult grăitori nu pot pricepe cum ai mustrat prin nebunia ta nebunia lu- 
mii acesteia, şi prin neputinţa ta părută ai ruşinat pe cei puternici şi înţelepţi, care 
nu au cunoscut puterea şi înţelepciunea lui Dumnezeu. Dar noi cei ce am primit 
ajutorul tău îţi vom aduce unele ca acestea: 

Bucură-te, purtătoarea de dumnezeiescul Duh; 

Bucură-te, ceea ce împreună cu apostolul Pavel te lauzi cu neputinţa ta; 

Bucură-te, ceea ce ai mustrat lumea cu păruta ta nebunie; 

Bucură-te, cea ce ai iubit din toată inima bunătăţile cele cerești; 

Bucură-te, ceea ce ne chemi pe calea mântuirii; 

Bucură-te, înfricoşătoare mustrătoare a păcatului beţiei; 

Bucură-te, ceea ce ai fost tuturor milostiv doctor fără de arginţi; 

Bucură-te, Sfântă Xenia, rugătoare pururea bine primită pentru sufletele noa- 
stre! 


Condacul al 10-lea 

Vrând să-ţi mântuieşti sufletul, ţi-ai răstignit patimile şi poftele trupului şi lepă- 
dându-te de sineţi pentru totdeauna, ţi-ai luat pe umerii tăi crucea şi ai urmat cu 
toată inima lui Hristos, cântându-i: Aliluia! 


Icosul al 10-lea 

Zid tare şi liman neînviforat te-ai arătat celor ce se roagă ţie, maică Xenia. Pentru 
aceasta şi pe noi ne apără cu rugăciunile tale de vrăjmaşii văzuţi şi nevăzuţi, ca să 
strigăm ţie: 

Bucură-te, ceea ce ne îndemi la osteneală duhovnicească; 

Bucură-te, ceea ce ne izbăveşti de cursele vrăjmaşilor; 

Bucură-te, tămâie duhovnicească, adusă prinos lui Dumnezeu; 

Bucură-te, ceea ce aduci dumnezeiasca pace în inimile oamenilor; 

Bucură-te, ceea ce stingi duhul răutăţii în inimile celor înverşunaţi; 

Bucură-te, ceea ce dai binecuvântare copiilor celor buni; 

Bucură-te, ceea ce tămăduieşti de boli prin tainica ta rugăciune; 

Bucură-te, ceea ce ai arătat înţelepciunea lui Dumnezeu lumii celei înrăite; 
Bucură-te, Sfântă Xenia, rugătoare pururea bine primită pentru sufletele noa- 
stre! 


Condacul al 11-lea 

Cântare de laudă îți aduc, fericită Xenia, cei izbăviţi din nevoi, din necazuri şi din 
toată ispita prin rugăciunile tale şi împreună cu tine strigă lui Dumnezeu, bucu- 
rându-se: Aliluia! 


Icosul al 11-lea 

Lumină strălucitoare s-a arătat viaţa ta, sfântă maică, luminând oamenilor în întu- 
nericul acestei vieţi, căci tu ai izbăvit din mocirla păcatului pe cei căzuţi şi spre lu- 
mina lui Hristos i-ai povăţuit. Pentru aceasta după datorie auzi de la noi: 

Bucură-te, ceea ce luminezi poporul dreptslăvitor cu lumina lui Dumnezeu; 
Bucură-te, bine plăcuto a lui Dumnezeu, care în lume ai arătat virtuţi mai presus de 
lume; 

Bucură-te, ceea ce prin multe strădanii ai dobândit mult har; 

Bucură-te, că ai strălucit în întunericul păcatului, prin harul lui Dumnezeu; 
Bucură-te, ceea ce dai mână de ajutor celor ce deznădăjduiesc pe calea mântuirii; 
Bucură-te, ceea ce întăreşti în credinţă pe cei neputincioşi; 

Bucură-te, ceea ce ruşinezi duhurile răutăţu; 

Bucură-te, că ai uimit şi pe îngeri cu vieţuirea ta; 

Bucură-te, Sfântă Xenia, rugătoare pururea bine primită pentru sufletele noa- 
stre! 

Lope, 


Condacul al 12-lea 

Har îmbelşugat izvorăşti, fericită maică Xenia, tuturor celor ce cinstesc pomenirea 
ta şi aleargă sub acoperământul rugăciunilor tale. Pentru aceasta izvorăşte-ne cu 
îmbelşugare tămăduiri de la Dumnezeu şi nouă, care ne rugăm ţie, ca să cântăm cu 
toţii: Aliluia! 


Icosul al 12-lea 

Cinstind fericită maică, multele tale minuni, te lăudăm şi cu toată osârdia ţie ne 
rugăm: nu ne lăsa pe noi, păcătoşii, în toate întâmplările cele întristătoare, ci roagă 
pe Domnul puterilor ca să nu cădem din credinţa noastră ortodoxă, în care prin tine 
fiind întăriţi, cu bună nădejde să-ţi strigăm: 

Bucură-te, ceea ce ne înveţi să suferim alături de cei necăjiţi; 

Bucură-te, ceea ce cu toată osârdia ne îngrijeşti în suferinţele noastre; 

Bucură-te, ceea ce ne înveţi a ne răstigni patimile şi poftele trupeşti; 

Bucură-te, mijlocitoarea şi acoperitoarea celor ce cinstesc pomenirea ta; 

Bucură-te, că ai străbătut calea cea cu osteneală; 

Bucură-te, că prin aceasta ai dobândit veşnica mântuire; 

Bucură-te, cea care veseleşti pe cei ce aleargă la mormântul tău; 

Bucură-te, ceea ce mijloceşti pururea pentru mântuirea poporului celui drept-mă- 
ritor; 

Bucură-te, Sfântă Xenia, rugătoare pururea bine primită pentru sufletele noa- 
stre! 


Condacul al 13-lea (de trei ori) 

O, Sfântă maică Xenia, care în viaţa ta ai purtat - pentru dragostea Mântuitorului 
tău - o cruce atât de grea. Primeşte de la noi, păcătoşii, această rugăciune adusă ţie. 
Îngrădeşte-ne cu rugăciunile tale de ispitirile duhurilor întunericului şi ale tutu- 
ror care cugetă rele asupra noastră. Roagă pe Atotinduratul Dumnezeu să ne dă- 
ruiască putere şi virtute, ca fiecare din noi luându-şi crucea şi urmând lui Hri- 
Stos să-I cânte în vecii nesfârşiţi împreună cu tine: Aliluia ! 


Apoi: 


Icosul 1 

Vieţii îngereşti ai râvnit maică fericită, căci după moartea soţului tău ai lepădat fru- 
museţea lumii acesteia şi toate cele din ea: pofta ochilor, pofta trupului şi trufia 
vieţii, dobândind nebunia cea pentru Hristos. Pentru aceasta auzi acum de la noi 
smerite laude: 

Bucură-te, că te-ai asemănat prin viaţa ta Sfântului Andrei celui nebun pentru Hri- 
stos; 

Bucură-te, că lepădându-te de numele tău, cu numele celui adormit te-ai numit; 
Bucură-te, că nebunia cea pentru Hristos ai început-o luând numele soţului tău 
Andrei ; 

Bucură-te, căci numindu-te cu nume bărbătesc neputinţa femeiască ai lepădat; 
Bucură-te, că toată avuțţia ta ai împărțit-o oamenilor buni şi săracilor; 

Bucură-te, că pentru Hristos ai primit sărăcia cea de bunăvoie; 

Bucură-te, că prin nebunia ta ne-ai învăţat să lepădăm cugetarea cea deşartă a ace- 
stui veac; 

Bucură-te, bună mângâietoare a tuturor celor ce aleargă la tine cu credinţă; 
Bucură-te, Sfântă Xenia, rugătoare pururea bine primită pentru sufletele noa- 
stre! 


Condacul 1 

Ție celei alese, bine plăcutei lui Dumnezeu şi nebunei pentru Hristos, sfântă şi feri- 
cită maică Xenia, care ai ales nevoinţa răbdării şi relei pătimiri, cântare de laudă îţi 
aducem toţi cei ce cinstim sfântă pomenirea ta. lar tu ne apără de vrăjmaşii cei vă- 
zuţi şi nevăzuţi, ca să strigăm ție: Bucură-te, Sfântă Xenia, rugătoare pururea 
bine primită pentru sufletele noastre! 

Rugăciune către Sfânta şi fericita maica noastră Xenia, cea nebună pentru 
Hristos 


II 


O, Sfântă maică Xenia, vieţuind sub acoperământul Celui Prea Înalt, şi întărită 
fiind de Maica lui Dumnezeu, răbdând foamea şi setea, gerul şi arşița, defăimările 
şi prigonirile, ai primit de la Dumnezeu darul înaintevederii şi al facerii de minuni, 
iar acum sălăşluieşti întru lumina Celui Atotputernic. Sfânta Biserică te prea mă- 
reşte acum ca pe o floare bine înmiresmată. 


Stând înaintea sfintei tale icoane, ne rugăm ţie ca uneia ce eşti întru viaţa cea neîm- 
bătrânitoare, deci petreci şi împreună cu noi: primeşte cererile noastre şi le du la 
scaunul milostivului Părinte Ceresc ca ceea ce ai îndrăznire către El; cere pentru 
cei ce aleargă la tine mântuire veşnică, îmbelşugată binecuvântare pentru faptele şi 
începuturile cele bune, izbăvire din toate nevoile şi necazurile. 


Mijloceşte cu rugăciunile tale înaintea Atotînduratului nostru Mântuitor, pentru noi 
netrebnicii şi păcătoşii. 


“a 
Lege, 


pentru care îţi aducem mulțu- 
mire şi slăvim pe Tatăl şi pe Fiul şi pe Sfântul Duh, pe Dumnezeu cel în Treime în- 
chinat şi minunat întru Sfinţii Săi, acum şi pururea şi în vecii vecilor. Amin. 


Tropar, glas 7: Iubind sărăcia lui Hristos, acum te îndulceşti de ospăţul cel veşnic; 
cu nebunia cea părută ai ruşinat nebunia acestei lumi, prin smerenia Crucii ai pri- 
mit puterea lui Dumnezeu. Pentru aceasta, dobândind darul ajutorării prin minuni, 
fericită Xenia, roagă pe Hristos Dumnezeu să ne izbăvească prin pocăință de tot 
răul. 


Condac, glas 3: Luminat saltă astăzi oraşul Sfântului Petru, că mulțimea celor 
scârbiţi află mângâieri, nădăjduind la rugăciunile tale, fericită Xenia, că tu eşti lau- 
da şi întărirea acestui oraş. 


Mărimuri: Mărimu-te, pe tine, Sfântă şi fericită maică a noastră Xenia, şi cinstim 
sfântă pomenirea ta, că tu Il rogi pentru noi pe Hristos Dumnezeul nostru. 

Viaţa Sfintei Xenia din Saint-Petersburg 


Sfânta Xenia a trăit în Sankt Petersburg, în timpul domniei împărăteselor Elisabeta 
Petrovna şi Ecaterina a II-a, fiind căsătorită cu Andrei Theodorovici Petrov, capel- 
maistru imperial. 


Se presupune că în primii ani Xenia a dus o viaţă obişnuită, destul de confortabilă, 
prestând servicii ce nu aveau nevoie de nici o remuneraţie sau răsplătire. Se pare de 
asemenea că a fost fericită în căsnicie, fiind cu totul devotată soţului ei, care trăia 
însă puţin cam lumeşte. Deşi tânăr ca vârstă şi cu o sănătate robustă, acesta a murit 
subit în timpul unei petreceri de noapte. 


Moartea fulgerătoare a iubitului ei soţ a zdruncinat-o profund pe Xenia Grigo- 
rievna, schimbându-i cu desăvârşire viaţa. Pe atunci avea doar 26 ani, nu se bucu- 
rase de urmaşi, iar soţul ei trecuse la cele veşnice total nepregătit. Adânc afectată 
de moartea sa, ea a ajuns să se cerceteze cu luare-aminte şi să înţeleagă toată 
trufia şi deşertăciunea plăcerilor şi bogățiilor lumeşti. Şi-a dat seama că ade- 
vărata valoare se află numai în bogăţia duhovnicească, iar adevărata bucurie n- 
o găsim decât în Hristos. 

Spre surprinderea rudelor şi a prietenilor, Xenia Grigorievna a început să renunţe la 
tot ce avea. Banii şi toate bunurile le-a împărțit săracilor, chiar şi casa i-a dăruit-o 
dragei sale prietene Parascheva Antonova. 


Rudele, considerând-o iresponsabilă, au dat-o în judecată, spre a împiedica înstră1- 
narea totală a averii fostului ei soţ, motivând că moartea acestuia a dezechilibrat-o 
mintal. Dar în urma unui minuţios examen medical, la care a fost supusă, s-a con- 
statat că era deplin sănătoasă, având dreptul de a dispune în exclusivitate asupra 
proprietăților sale. 


După înlăturarea tuturor obstacolelor lumeşti, Xenia a dispărut din Petersburg 
vreme de vreo 8 ani. Se spune că în acest timp a trăit retrasă împreună cu o Sfân- 
tă pustnică, povăţuindu-se în ale rugăciunii şi ale vieţii duhovniceşti de către un 
stareț luminat. 


Spre sfârşitul vieţii ea s-a întors în Petersburg îmbrăcată într-o uniformă veche a 
soţului ei, de atunci refuzând să mai răspundă la numele de Xenia Grigorievna, pe 
care l-a înlocuit cu cel al soţului, Andrei Theodorovici. Poate că în devotamentul 
profund faţă de soţul ei nădăjduia că astfel ar putea prelua din povara păcatelor lui 
şi a nefericitei sale morţi ce îl surprinsese total nepregătit. 


Îndurerată şi plină de căință pentru propriile păcate şi ale soţului, şi-a părăsit casa, 
începând să cutreiere pe străzile mărginaşe ale Petersburgului, cunoscute drept Sto- 
rona (periferia) Petersburgului. La început locuitorii Storonei credeau că este vorba 
despre o cerşetoare cu mintea rătăcită, iar vagabonzii străzii o insultau şi râdeau de 
ea. Dar ea indura totul cu umilinţă, păstrând în faţa ochilor imaginea suferinţei 
cumplite a Celui fără de păcat, a Domnului nostru lisus Hristos, Cel ce a răbdat 
ocări, batjocuri, chinuri şi răstignire, putând fi văzută adesea în vecinătatea 
parohiei Sfântul Matei, unde se aflau cele mai nevoiaşe locuinţe. 


Cu vremea, oamenii au început să-şi dea seama că Xenia era mai mult decât o sim- 
plă cerşetoare. Au ajuns chiar s-o invite în casele lor, oferindu-i hrană şi îmbră- 
cămintea necesare pentru a rezista iernilor grele ale Petersburgului. Ea însă nu le 
accepta niciodată îmbrăcămintea, ci lua de la ei doar câteva copeici, cunoscute sub 
numele de "regele din spinarea calului", după înfăţişarea călăreţului imprimat pe 
ele. Le împărțea apoi săracilor, uneori chiar şi cu o anumită proorocie. 


Sfânta Xenia era întotdeauna gata să-i ajute pe toţi, în orice împrejurare. În 
timpul zilei rătăcea pe străzi, chipul reflectându-i starea de spirit lăuntrică, plină 


de evlavie şi smerenie, de bunătate şi bunăvoință. Noaptea însă, pe orice ano- 
timp, se retrăgea pe câmp şi intra în convorbire cu Dumnezeu. 


Intotdeauna plină de împreună pătimire şi căutând să-i ajute pe toţi în timpul 
călătoriei sale pământeşti, Xenia nu a uitat lumea cea păcătoasă nici după ce a 
adormit întru Domnul. 


Cu adevărat, Xenia, după ce s-a apropiat mai mult de Mântuitorul, continuă să 
se roage pentru cei care Il iubesc pe Dumnezeu. 


